God se kinders kan die sondige wêreld deur hulle geloof oorwin, so belowe ons kernteks. Omdat ons in Jesus glo, kan ons daarin slaag om te leef soos God van ons vra. ‘Om God lief te hê beteken om sy opdragte ernstig op te neem en uit te voer. Wat Hy van ons verwag, is nie moeilik om te doen nie, want elke kind in die familie van God is ’n wenner, ’n wenner oor hierdie sondige wêreld,’ bevestig Die Boodskap se weergawe van 1 Johannes 5:4–5.
Gedagte vir die dag: ’n Leuen kan ’n lewe verwoes
Jesus is die Weg en die Waarheid…. Geloof is die draad wat ons aan al Sy beloftes en Sy Woord bind. Sonder geloof sal ons val as Christene, sonder geloof sal ons twyfel aan die skepping van die aarde, sonder geloof sal ons duisende vrae vra, sonder geloof sal ons wêreld as die storms kom in duie stort, sonder geloof het ons nie hoop nie en dan weer, ons hoop moet in Jesus Christus wees. Geloof is wat ons bind aan God en Sy Woord, geloof is kosbaar geloof moet groei en geloof kom deur aanhoor van die Woord (Romeine 10:17). Hulle sê altyd; jy moet nie die “te” bysit nie, te veel van n ding is nie goed nie, maar van God se Woord kan te veel net n seën op jou geloofspad wees.